Posted by: Estelle | 2011-01-17
Hi DrEk is ''n 30 jarige vrou en sukkel met erge abdominale pyn, min of meer die hele boonste deel, van bo my naeltjie tot amper by my nek, maar veral aan my regterkant by my ribbes (dit verwys ook na agter, my spiere is baie seer en gevoelig agter my rug aan die regterkant). Ek sien ''n fisio vir dit een keer ''n week. Ek het ook agter my linkerbors ''n permanente brandpyn, so erg dat ek op ''n stadium gedink het ek kry ''n hartaanval. My ribbes is ook baie sensitief, die regterkant meer as die linkerkant. My dr het Librax en Buscopan voorsgeskryf en ''n aantal toetse gedoen. Hy het daarna vir my Aropax voorgeskryf vir angstigheid, wat sy diagnose was en wat hy gese het veroorsaak prikkelbare dermsindroom en dat dit moontlik is waarom ek pyn verduur. Ek het vir ''n sonar gegaan vir my niere wat ook niks opgelewer het nie, alles is reg daar. Hy het die volgende toetse gedoen:Full blood countPlatelet countD-Dimer (Quantitative)C-reactive proteinAspartate aminotransferase (AST)Creatine kinase (CK) Lactate dehydrogenase (LD) CK-MB: mass determination: Quantitative (Automated) Myoglobin quantitative: monoclonal immunological Troponin isoforms: each. Ek het nie die presiese uitslae nie, maar hy het my verseker alles is honderd persent. Agv my abdominale pyn en die pyn in my linkerbors was ek bekommerd oor my lewer en hart. Nou is my vraag: Indien daar enigiets ernstigs fout was met my, sou dit in hierdie toetse gewys het? Wat is dit wat my dr wys geword het daaruit? Is hierdie toetse voldoende om ernstige orgaansiektes op te tel? Jammer oor die lang vraag, maar ek volg hierdie forum op ''n gereelde basis en sal dr se antwoord hoog op prys stel.Dankie
Die toetse wat hy gedoen het het hart en lewersiekte uitgeskakel. Dit klink vir my of jy dalk fibromialgie het, en ek wonder of jy nie net 'n rheumatoloog opinie ook moet kry nie.